**DĖL GATVIŲ PAVADINIMŲ ROKIŠKIO RAJONO SAVIVALDYBĖS**

**ROKIŠKIO KAIMIŠKOSIOS SENIŪNIJOS MIEGONIŲ KAIME SUTEIKIMO**

2021 m. lapkričio 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 27 punktu, 16 straipsnio 2 dalies 34 punktu, Lietuvos Respublikos teritorijos administracinių vienetų ir jų ribų įstatymo 9 straipsniu, Lietuvos Respublikos vidaus reikalų ministro 2014 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“ patvirtinto Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašu, atsižvelgdama į Rokiškio kaimiškosios seniūnijos Miegonių kaimo gyventojų 2021 m. lapkričio 5 d. prašymą, Rokiškio rajono savivaldybės taryba n u s p r e n d ž i a:

S u t e i k t i Rokiškio rajono savivaldybės Rokiškio kaimiškosios seniūnijos Miegonių kaime gatvėms pavadinimus (priedas).

Sprendimas per vieną mėnesį gali būti skundžiamas Regionų administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Dalia Janulienė

Rokiškio rajono savivaldybės tarybai

**SPRENDIMO PROJEKTO ,,DĖL GATVIŲ PAVADINIMŲ ROKIŠKIO RAJONO SAVIVALDYBĖS ROKIŠKIO KAIMIŠKOSIOS SENIŪNIJOS**

**MIEGONIŲ KAIME SUTEIKIMO“ AIŠKINAMASIS RAŠTAS**

**Tarybos sprendimo projekto tikslas ir uždaviniai** – suteikti Rokiškio rajono savivaldybės Rokiškio kaimiškosios seniūnijos Miegonių kaime gatvių pavadinimus: Bajorų, Medelyno ir Miegonių.

**Šiuo metu esantis teisinis reglamentavimas.** Lietuvos Respublikos vietos savivaldos įstatymo 16 straipsnio 2 dalies 34 punktas; Lietuvos Respublikos vidaus reikalų ministro 2014 m. kovo 13 d. įsakymas Nr. 1V-178 ,,Dėl Lietuvos Respublikos vidaus reikalų ministro 2011 m. sausio 25 d. įsakymo Nr. 1V-57 ,,Dėl Numerių pastatams, patalpoms ir butams suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“ pakeitimo“ aprašas.

**Sprendimo projekto esmė.** Projektuojamos naujos gatvės bei suteikiami pavadinimai Rokiškio rajono savivaldybės Rokiškio kaimiškosios seniūnijos Miegonių kaime, kuriame anksčiau nebuvo gatvių tinklo. Adresų objektų skaičiui esant daugiau kaip 20, reikalinga kaime numatyti gatves bei suteikti joms pavadinimus. Suteikus gatvėms pavadinimus, lengviau randami adresų objektai gyvenamojoje vietovėje.

Miegonių kaimo gyventojai patys pateikė prašymą su nurodytais gatvių pavadinimais: Bajorų, Medelyno ir Miegonių. Kaip alternatyva buvo pateikta gyventojams pasirinkti pavadinimus Ožakmenio ar Kazio Sabalio. Šie pasiūlymai nebuvo priimti.

 **Laukiami rezultatai.**

 **S**uteikus gatvėms pavadinimus, bus galima suteikti pastatams, statiniams, kitiems objektams ar žemės sklypams adresus, nurodant gatvės pavadinimą bei namo (patalpos) numerį.

 **Finansavimo šaltiniai ir lėšų poreikis.** Papildomo finansavimo šaltinių nereikia. **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Rokiškio kaimiškosios seniūnijos seniūnė Dalia Janulienė